GUNKUL วิ่ง 2% รับข่าว COD โรงไฟฟ้าญี่ปุ่น 31.75MW หนุนกำไรผลิตสิ้นปีแตะ 350MW
GUNKUL วิ่ง 2% รับข่าว COD โรงไฟฟ้าญี่ปุ่น 31.75MW หนุนกำไรผลิตสิ้นปีแตะ 350MW ล่าสุด ณ เวลา 10.16 น. อยู่ที่ระดับ 3.16 บาท ปรับตัวขึ้น 0.06 บาท หรือ 1.94% สูงสุดที่ 3.16 บาท ต่ำสุดที่ 3.14 บาท ด้วยมูลค่าซื้อขาย 14.77 ล้านบาท 
1 พ.ย. 2561

ผู้สื่อข่าวรายงานว่า ราคาหุ้นบริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 10.16 น. อยู่ที่ระดับ 3.16 บาท ปรับตัวขึ้น 0.06 บาท หรือ 1.94% สูงสุดที่ 3.16 บาท ต่ำสุดที่ 3.14 บาท ด้วยมูลค่าซื้อขาย 14.77 ล้านบาท

โดยราคาหุ้น GUNKUL ปรับตัวขึ้นในวันนี้ หลังบริษัทเปิดเผยข้อมูลว่า บริษัท เซนได โอคุระ จีดี ไดอิจิ โกโด ไคฉะ (GK Sendai) ซึ่งเป็นบริษัทที่ประกอบธุรกิจโรงไฟฟ้าพลังงานแสงอาทิตย์แบบติดตั้งบนพื้นดิน ขนาดกำลังการผลิต 40 เมกะวัตต์ (MW) ได้ดำเนินการจำหน่ายไฟฟ้าเชิงพาณิชย์ (COD) ของโครงการโรงไฟฟ้าพลังงานแสงอาทิตย์ เซนได โอคุระ จำนวน 31.75 เมกะวัตต์ (MW) เมื่อวันที่ 1 พฤศจิกายน 2561 เป็นที่เรียบร้อยแล้ว
ทั้งนี้ โครงการโรงไฟฟ้าพลังงานแสงอาทิตย์ เซนได โอคุระ ตั้งอยู่ที่เมืองเซนได มิยางิ ประเทศญี่ปุ่น มีขนาดกำลังการผลิตรวม 31.75 เมกะวัตต์ (38.10 เมกะวัตต์ติดตั้ง) และเป็นโครงการที่ผลิตและจำหน่ายไฟฟ้าจากพลังงานแสงอาทิตย์ให้กับ Tohoku Electric Power Co., Inc. (Tohoku Electric) เป็นระยะเวลา 20 ปี ในอัตรารับซื้อไฟฟ้าแบบ Feed-in-Tariff (FiT) หน่วยละ 36 เยน นับจากวันที่เริ่มดำเนินการจำหน่ายไฟฟ้าเชิงพาณิชย์
อนึ่งการจ่ายไฟฟ้าในครั้งนี้ ส่งผลให้ภายในปี 2561 บริษัทจะมีขนาดกำลังการผลิตไฟฟ้ารวมทั้งสิ้น 350 MW ด้านโครงการพลังงานแสงอาทิตย์ ขนาดกำลังผลิต 40 MW ที่เมืองอิวาคุนิ ประเทศญี่ปุ่น มีกำหนดจ่ายไฟฟ้าเข้าระบบในเดือนมกราคม 2562